Aas (Nittedal)

Aas er en gård i Hakadal i Nittedal kommune i Akershus i Viken fylke. Gårdsnavnet er første gang kjent fra et skjøte i 1692, men det har sannsynligvis vært gårdsdrift her lenge før den tid. Gården ble på  begynnelsen av 1800-tallet innlemmet i Nordmarksgodset under kammerherre Bernt Anker. I 1860 kom gården i familien Fearnleys eie, og siden 1967 er gården drevet av Sissel og Thomas N. Fearnely.

Gården har gårdsnummeret 53, og eiendommen strekker seg fra Glitre i sør til Snellingen i nord. Gårdsbygningen er fra 1767, og er blitt påbygget og ombygget flere ganger. Driften har opp igjennom tiden omfattet både gartneri, melkeproduksjon og hesteavl. I dag er en stor del av innmarka lagt om til golfbane.

Referanser og noter

Eksterne lenker 
 
 

Gårder i Viken
Byggverk i Nittedal